Enumclaw

Enumclaw (: iːnəmklɔː) az Amerikai Egyesült Államok északnyugati részén, Washington állam King megyéjében elhelyezkedő város. A 2010. évi népszámlálási adatok alapján 10 669 lakosa van. Az Enumclaw-fennsík 75 ezer évvel ezelőtti vulkáni tevékenység (iszapár) hatására jött létre. A várost három oldalról farmok, a negyedik oldalról pedig védett erdő határolják. Ugyan Enumclaw teljes egészében King megyében fekszik, egyes parkjai Pierce megyébe is átnyúlnak. Története King megye egyik első fehér telepese az 1853-ban letelepedő Allen L. Porter volt. Az őslakosokkal való problémás kapcsolata miatt 1855-ben lakóházát felgyújtották. Porter figyelmeztette a Fort Steilacoom lakóit, majd távozott. A mai Enumclaw első lakói Frank és Mary Stevenson voltak. A Northern Pacific Railroad szárnyvonalát 1855-re építették ki. Stevensonék szállót építettek, majd a telkeket üzleteknek értékesítették. Az alapítókra utalva a települést először Stevensonville-nek nevezték, amit ők visszautasítottak. Egy helyi lakos az Enumclaw nevet javasolta, melyet egyedisége miatt mások is elfogadtak. 1885. január 11-én a Baldy-hegy kitört, azonban személyi és vagyoni kár sem keletkezett. Az 1880-as és 1890-es években a térségben komlót termesztettek, azonban a kártevők és a gazdasági válság miatt ezzel felhagytak. Az 1890-es években a Northern Pacific vasútvonalát Palmer közelébe helyezték át. A Chicago, Milwaukee, St. Paul and Pacific Railroad egy vonala 1910-ben keresztezte Enumclaw-t. Enumclaw 1913. február 1-jén kapott városi rangot. 1929-ben elkészült a Naches Pass Highway. Az 1950-es években a város lett az Enumclaw Insurance Group biztosító székhelye, és a cég a település legnagyobb foglalkoztatójává vált. 2005-ben a várostól nyolc kilométerre fekvő farmon Kenneth Pinyan mérnök egy lóval közösült, és az aktus közben szerzett sérüléseibe belehalt. Az eset miatt Washington államban betiltották a zoofíliát. Elnevezése Az Enumclaw név egy salish kifejezésből ered, melynek jelentése „a gonosz lelkek otthona”. Az elnevezés az Enumclaw-hegyhez köthető; a monda egy testvérpárról (Enumclaw és Kapoonis) szól, akiket apjuk mennydörgéssé, illetve villámmá változik. Enumclaw városa szerint a név jelentése „mennydörgéshang”. Éghajlat A város éghajlata mediterrán (a Köppen-skála szerint Csb). Népesség A 2010-es népszámláláskor a városnak 10 669 lakója, 4420 háztartása és 2793 családja volt. A népsűrűség 796,2 fő/km2. A lakóegységek száma 4683, sűrűségük 349,5 db/km2. A lakosok 91,8%-a fehér, 0,5%-a afroamerikai, 1%-a indián, 0,9%-a ázsiai, 0,1%-a a Csendes-óceáni szigetekről származik, 2,9%-a egyéb, 2,7%-a pedig kettő vagy több etnikumú. A spanyol vagy latino származásúak aránya 6,6% ( ) A háztartások 32,9%-ában élt 18 évnél fiatalabb. 45,9% házas, 12,4% egyedülálló nő, 4,8% egyedülálló férfi, 36,8% pedig nem család. 30,8% egyedül élt; 14%-uk 65 éves vagy idősebb. Egy háztartásban átlagosan 2,39 személy élt; a családok átlagmérete 3 fő. A medián életkor 38,9 év volt. A város lakóinak 24,5%-a 18 évesnél fiatalabb, 8,8% 18 és 24 év közötti, 24,8%-uk 25 és 44 év közötti, 26,9%-uk 45 és 64 év közötti, 14,9%-uk pedig 65 éves vagy idősebb. A lakosok 47,8%-a férfi, 52,2%-a pedig nő. Közigazgatás Az önkormányzat a polgármester mellett hét képviselőből áll, akiket négy évre választanak. Enumclaw Washington három városa közül az egyik, amely korlátozza a harci kutyák tartását. Enumclaw-nak saját víz-, csatorna-, szennyvíz- és földgázszolgáltatója van. Oktatás Az Enumclaw-i Tankerület a városban és annak környezetében is tart fenn intézményeket. Mike Nelson, a tankerület felügyelője 2018-ban elnyerte az Év Tanfelügyelője díjat. A Green River Főiskola egyik kampusza a településen található. Egészségügy A 2011-ben az Enumclaw-i Közösségi Kórház helyett megnyílt Szent Erzsébet Kórház a Catholic Health Initiatives szervezet része. Az intézmény 2011-ben szerepelt a 25, az információs technológiákat leginkább kiaknázó, kis méretű vagy kistelepüléseken elhelyezkedő kórház listáján. Média A városban adják ki a The Courier-Herald újságot, valamint a Green River Főiskolán van a KGRG-AM rádióadó székhelye. Nevezetes személyek Brian Scalabrine, kosárlabdázó Jeff Hougland, harcművész Kasey Kahne, autóversenyző Richard Kovacevich, a Wells Fargo egykori vezérigazgatója Swen Nater, kosárlabdázó Tony Tost, költő és forgatókönyvíró Jegyzetek Fordítás Ez a szócikk részben vagy egészben az Enumclaw, Washington című angol Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét és a szerzői jogokat jelzi, nem szolgál a cikkben szereplő információk forrásmegjelöléseként. Források Mildred Andrews (1998. november 23.). "Enumclaw – Thumbnail History" (angol nyelven). HistoryLink.org. Hozzáférés: 2020. szeptember 30. További információk Hivatalos honlap (angolul)